

Udruga za ruralni razvoj Ravni kotari u suradnji s Savjetodavnom službom Zadarske županije organizira predstavljanje Podmjere 6.1. „***Potpora za pokretanje poslovanja mladim poljoprivrednicima“ iz Programa ruralnog razvoja 2014-2020.***, 22 listopada. 2015. u Gračacu u Općinskoj vijećnici s početkom u 17.00 sati.

Cilj potpore je pomoći mladim poljoprivrednicima koji su se odlučili postati nositelji/odgovorne osobe poljoprivrednih gospodarstva u daljnjem održivom razvoju poljoprivrednog gospodarstva.

Za potrebe provedbe Programa ruralnog razvoja mladi poljoprivrednici su oni koji su u trenutku podnošenja Zahtjeva za potporu **stariji od 18, a mlađi od 40 godina**, a podnose poslovni plan za poljoprivredno gospodarstvo koje ima ekonomsku veličinu iskazanu u ukupnom standardnom **ekonomskom rezultatu poljoprivrednog gospodarstva od 8.000 do 49.999 eura**.

Korisnik koji ostvari prava na potporu dužan je ostati nositelj poljoprivrednog gospodarstva i biti registriran u Registru poreznih obveznika najmanje pet godina nakon konačne isplate potpore iz ove mjere. Sredstva potpore osiguravaju se iz proračuna Europske unije i državnog proračuna Republike Hrvatske, od čega Europska unija sudjeluje s 85 posto udjela, a Republika Hrvatska s 15 posto udjela. **Visina potpore po korisniku iznosi 50.000 eura u kunskoj protuvrijednost**. Isplata potpore će biti u tri rate u razdoblju od najviše tri godine.

*Program predavanja:*

17.00 - 17.15: Predsjednik Udruge za ruralni razvoj Vlado Rapan ukratko će prezentirati rad udruge

17.15 – 17. 45: Predstavljanje Podmjere 6.1. „Potpora za pokretanje poslovanja mladim poljoprivrednicima“ iz Programa ruralnog razvoja 2014-2020., mr. sc. Hrvoje Klarić- Savjetodavna služba Zadarske županije.

17.45- 18.00- Pitanja i odgovori

Moderator predavanja: Marta Pintur, dopredsjednica i voditeljica ureda Udruge za ruralni razvoj Ravni kotari

Kontakt: 091 542 48 41

Mail: udrugazaruralnirazvojrk@gmail.com